บาทเปิด 31.91 บาทต่อดอลลาร์ แข็งค่า
เงินบาทเปิดตลาด 31.91 บาทต่อดอลลาร์ แข็งค่า จับตาความชัดเจนการเมือง ,เจรจาการค้าสหรัฐ-จีน มองกรอบวันนี้ 31.85-32.00 บาทต่อดอลลาร์
7 พ.ค. 2562

เงินบาทเปิดตลาด 31.91 บาทต่อดอลลาร์ แข็งค่า จับตาความชัดเจนการเมือง ,เจรจาการค้าสหรัฐ-จีน มองกรอบวันนี้ 31.85-32.00 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 31.91 บาท/ดอลลาร์ จากปิดตลาดเย็นวันศุกร์ที่ระดับ 32.03 บาท/ดอลลาร์
"เช้านี้บาทแข็งค่าจากเย็นวันศุกร์ ตัวเลขการจ้างงานนอกภาคเกษตรของสหรัฐฯ ที่ออกมามีทั้งบวกและลบทำให้ตลาดค่อนข้างผันผวน ประกอบกับประธานาธิบดีโดนัลด์ ทรัมป์ ของสหรัฐฯ ออกมาประกาศว่าจะเก็บภาษีนำเข้าจีนมูลค่า 2 แสนล้านดอลลาร์ฯ"นักบริหารเงินระบุ
นักบริหารเงิน ประเมินกรอบการเคลื่อนไหวของค่าเงินบาทเอาไว้ระหว่าง 31.85-32.00 บาท/ดอลลาร์
ทั้งนี้ ให้ติดตามการประชุมคณะกรรมการนโยบายการเงิน (กนง.) ในวันพรุ่งนี้ (8 พ.ค.) ซึ่งคาดว่าจะคงดอกเบี้ยแต่ให้จับตาถ้อยแถลงเกี่ยวกับนโบายการเงินในระยะถัดไป รวมทั้งประเด็นทางการเมืองที่คาดว่าสัปดาห์นี้น่าจะมีความชัดเจนขึ้น เนื่องจากคณะกรรมการการเลือกตั้ง (กกต.) จะประกาศรับรองผลการเลือกตั้งสมาชิกสภาผู้แทนราษฎร (ส.ส.)